Document ID: /roh_data/filtered/fineweb-2-filterrobots_roh.jsonl.gz/32885

In'allergia sa esser chaschunada geneticamain – quai na sto dentant betg esser. Las mammas futuras san numnadamain gia far disar durant la gravidanza lur uffant vi da differents products alimentars.
Crair dad evitar allergias cun desister da tschertas chaussas è faus, quai na funcziuna betg – per exempel na mangiar nuschs na gida nagut cunter in'allergia da nuschs.
Suenter che l'uffant è naschì duai el survegnir ils emprims quatter mais latg da la mamma. Quel rinforza il sistem d'immunitad. Er suenter ils emprims quatter mais duajan ils geniturs guardar che lur 'uffant mangia fitg divers. Uschia sa disa il corp vi da las substanzas che pudessan provocar in'allergia.
Dentant er qua vala: Ina garanzia che l'uffant na survegn uschè mai in'allergia n'èn er quests tips betg.
RR actualitad 07:00